OpenLLM-France/wikimedia huggingface dataset:
# Glirins

Els glirins (Glirinae) són una subfamília de rosegadors esciüromorfs de la família dels lirons. Els seus dos representants vivents són oriünds d'Europa i l'oest d'Àsia (liró gris) i del Japó (rata dormidora japonesa). Aparegueren fa aproximadament 30 milions d'anys, a l'acabament de l'Oligocè. S'han trobat restes fòssils de les espècies extintes a la Catalunya Nord i el País Valencià, entre altres llocs.

## Referències

* 1 2 Entrada «Glirinae» de la Paleobiology Database (en anglès). [Consulta: 20 desembre 2022].
* ↑ Quéré, J-P.; Le Louarn, H. Les rongeurs de France: faunistique et biologie (en francès). Editions Quae, 2011, p. 150. ISBN 9782759210336.
Espècies vivents de lirons :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Glirinae :
Graphiurinae :
Leithiinae :
Categoria :
# Steen Herschend

Steen Steensen Herschend (Copenhaguen, 12 de novembre de 1888 - Taarbæk, Lyngby-Taarbæk, Hovedstaden, 3 d'agost de 1976) va ser un regatista danès que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en la categoria de 6 metres del programa de vela. Herschend navegà a bord del Nurdug II junt a Hans Meulengracht-Madsen i Sven Thomsen.

## Referències

* ↑ «Steen Herschend Olympic Results». sports-reference.com. Arxivat de l'original el 17 de desembre 2012. [Consulta: 19 febrer 2017].
# Mária Littomeritzky

Mária Littomeritzky (Szeged, 12 de maig de 1927 - Budapest, 24 de desembre de 2017) fou una nedadora hongaresa, especialista en estil lliure i papallona, que va competir durant les dècades de 1940 i 1950.
Durant la seva carrera esportiva va prendre part en tres edicions dels Jocs Olímpics d'Estiu. El 1948, als Jocs de Londres, disputà dues proves del programa de natació. Fou cinquena en els 4x100 metres lliures, mentre en els 100 metres lliures quedà eliminada en sèries. Quatre anys més tard, als Jocs de Hèlsinki, guanyà la medalla d'or en els 4x100 metres lliures. Littomeritzky disputà les sèries, però no la final, on fou substituïda per Katalin Szőke. El 1956, als Jocs de Melbourne, va disputar dues proves del programa de natació. Fou quarta en els 100 metres papallona i setena en els 4x100 metres lliures.
En el seu palmarès també destaquen una medalla d'or en els 4x100 metres lliures i una de plata en els 100 metres papallona al Campionat d'Europa de natació de 1954, tot i que en els 4x100 metres lliures sols disputà les sèries, quatre medalles d'or i dues de plata a les Universíades i vint-i-tres campionats nacionals. Durant la seva carrera esportiva va establir els rècords del món en els 4x100 metres lliures i els 4x100 metres estils.
Després del naixement de la seva filla es va retirar el 1959. Durant la seva carrera esportiva va aprofitar per llicenciar-se en farmàcia a la Universitat de Szeged i va treballar a la farmàcia de l'Hospital MÁV. Combinà aquesta feina amb la l'entrenadora del BVSC i diversos càrrecs directius a l'Associació Hongaresa d'Educació Física i Esports.

## Referències

* ↑ Zrt, HVG Kiadó. «Elhunyt Littomeritzky Mária, olimpiai bajnok úszó» (en hongarès), 28-12-2017. [Consulta: 17 octubre 2020].
* ↑ «Maria LITTOMERITCZKY - Olympic Swimming | Hungary» (en anglès), 11-06-2016. [Consulta: 17 octubre 2020].
* ↑ Mária Littomeritzky a Sports Reference (arxivat)
* ↑ «European Swimming Championships (Women)». [Consulta: 28 agost 2020].
* 1 2 3 4 Pyramid, A. W. E. «Magyar Olimpiai Bizottság» (en hongarès). [Consulta: 17 octubre 2020].
* ↑ «[origo Melbourne '56]», 29-10-2010. Arxivat de l'original el 2010-10-29. [Consulta: 17 octubre 2020].
# Joseph Ruddy

Joseph Aloysius "Joe" Ruddy, Sr. (Nova York, 28 de setembre de 1878 – Nova York, 11 de novembre de 1962) va ser un nedador i waterpolista estatunidenc que va competir a principis del segle xx.
El 1904 va prendre part en els Jocs Olímpics de Saint Louis, on va guanyar la medalla d'or en la prova dels 4x50 iardes relleus lliures, junt a Leo Goodwin, Louis Handley i Charles Daniels. En aquests mateixos Jocs guanyà una segona medalla d'or com a membre de l'equip New York Athletic Club en la competició de waterpolo.
Era el pare del també nedador Ray Ruddy, que participà en els Jocs Olímpics de 1928.

## Referències

* ↑ "Joseph A. Ruddy Sr. Dies at 84; Swimmer Was Water Polo Star," The New York Times (12 novembre 1962). Consulta 28 març 2013.
* ↑ «Joe Ruddy Olympic Results». sports-reference.com. Arxivat de l'original el 13 d'abril 2015. [Consulta: 16 setembre 2015].
# Trinity Rodman

Trinity Rodman (Newport Beach, Califòrnia, 20 de maig de 2002) és una futbolista estatunidenca. Juga com a davantera en el Washington Spirit de la National Women's Soccer League dels Estats Units. És la futbolista més jove a ser triada en un draft de la NWSL.

## Biografia

Filla del exbasquetbolista Dennis Rodman, Trinity va començar a jugar futbol amb SoCal Blues als deu anys. Va guanyar quatre campionats nacionals en l'Elite Clubs National League i el seu equip va mantindre una ratxa invicta de cinc anys.
Rodman inicialment es va comprometre a jugar futbol universitari per UCLA Bruins abans de canviar d'opinió i decidir seguir els passos del seu germà major en el Washington State Cougars. No obstant això, no va jugar cap partit a la universitat, ja que la seua temporada de primer any va ser cancel·lada a causa de la pandèmia de COVID-19.

## Trajectòria

Rodman va decidir convertir-se en professional abans de debutar amb la universitat. En 2021, va ser seleccionada per Washington Spirit en la segona posició del draft de la NWSL, convertint-se en la jugadora més jove a ser triada en un draft de la lliga.
El 10 d'abril de 2021, va fer el seu debut professional marcant un gol en el partit contra el North Carolina Courage en la NWSL Challenge Cup 2021, després de 5 minuts d'haver entrat com a substituta.

## Referències

* ↑ «Trinity Rodman». WashingtonSpirit.com. [Consulta: 22 abril 2021].
* ↑ «Trinity Rodman is ready to make her own Rodman legacy in pro soccer». ESPN, 22-01-2021. [Consulta: 16 setembre 2021].
* ↑ «La hija de Dennis Rodman hará su debut como futbolista profesional en Estados Unidos». Infobae, 14-01-2021 [Consulta: 22 abril 2021].
* 1 2 Bern. «Trinity Rodman makes history in NWSL after trailblazing for ECNL», 22-01-2021. [Consulta: 1r març 2021].
* ↑ Maurer. «Trinity Rodman is making her own way in soccer». The Athletic.
* ↑ Lawson. «Washington State’s Trinity Rodman to bypass college soccer for NWSL career». The Spokesman Review.
* 1 2 3 «Rodman's daughter drafted second in NWSL».
* ↑ Caldwell. «Trinity Rodman, daughter of the NBA legend, drafted 2nd overall in pro soccer league». CNN, 14-01-2021.
* ↑ «NWSL draft: Trinity Rodman No. 2, UNC's Fox first». ESPN, 14-01-2021. [Consulta: 16 setembre 2021].
* ↑ «La hija de Dennis Rodman debutó con un gol». .
* ↑ «North Carolina defeats Washington, 3-2, in back-and-forth match». NWSLSoccer.com, 10-04-2021. Arxivat de l'original el 2023-11-28. [Consulta: 22 abril 2021].
* ↑ Gleeson, Scott. «Trinity Rodman, Dennis Rodman's daughter, scores in National Women's Soccer League debut». USA Today. [Consulta: 16 setembre 2021].
# Proeutatus

Proeutatus és un gènere extint de mamífers cingulats de la família dels clamifòrids que visqueren a Sud-amèrica durant el Miocè, fa entre 13,8 i 20,4 milions d'anys. Se n'han trobat restes fòssils a l'Argentina i Xile. L'anatomia de l'aparell mastegador indica que eren animals herbívors. Es calcula que devien pesar uns 15 kg. Tenien les dents del maxil·lar superior bilobades. El nom genèric Eutatus significa ‘abans d'Eutatus’, en referència al gènere en el qual fou classificada originalment l'espècie tipus, P. oenophorus.

## Referències

* 1 2 Entrada «Proeutatus» de la Paleobiology Database (en anglès). [Consulta: 20 febrer 2024].
* ↑ Vizcaíno et al., 2006, p. 255 i 262.
* ↑ Vizcaíno et al., 2006, p. 255.

## Bibliografia

* Vizcaíno, S. F.; Bargo, M. S.; Kay, R. F.; Milne, N. «The armadillos (Mammalia, Xenarthra, Dasypodidae) of the Santa Cruz Formation (early–middle Miocene): An approach to their paleobiology» (en anglès). Palaeogeography, Palaeoclimatology, Palaeoecology, 236, 2-4, 2006, pàg. 255-269.
# Paraalumohidrocalcita

La paraalumohidrocalcita és un mineral de la classe dels carbonats. Rep el seu nom per la seva relació amb l'alumohidrocalcita.

## Característiques

La paraalumohidrocalcita és un carbonat de fórmula química CaAl₂(CO₃)₂(OH)₄·6H₂O.
Segons la classificació de Nickel-Strunz, la paraalumohidrocalcita pertany a «05.D - Carbonats amb anions addicionals, amb H₂O, amb cations grans i de mida mitjana» juntament amb els següents minerals: alumohidrocalcita, nasledovita, dresserita, dundasita, montroyalita, estronciodresserita, petterdita, kochsandorita, hidrodresserita, schuilingita-(Nd), sergeevita i szymanskiïta.

## Formació i jaciments

Aquesta espècie va ser descrita gràcies a mostres obtingudes de dos jaciments: el dipòsit de Vodinskoe, a l'óblast de Samara (Rússia), i la mina número 3 de la conca del riu Gaurdak, a Chardzhou, a la província de Lebap (Turkmenistan). També ha estat descrita a Anglaterra, Romania i Alemanya.

## Referències

* ↑ «Para-alumohydrocalcite» (en anglès). Mindat. [Consulta: 27 maig 2017].
# My Name Is Gulpilil

My Name Is Gulpilil és una pel·lícula documental australiana del 2021 sobre la vida del famós actor aborigen australià David Gulpilil, en aquell moment malalt amb etapa quatre de càncer de pulmó.

## Argument

La pel·lícula cobreix la carrera d'actor de Gulpilil, la seva vida a Murray Bridge, el càncer, l'addicció a l'alcohol i els seus diversos matrimonis i relacions.

## Producció

My Name is Gulpilil va ser dirigida per la cineasta australiana Molly Reynolds.
Majoritàriament es va rodar el 2017, amb l'expectativa que Gulpilil (que va morir el novembre del 2021) no visqués gaire més. L'ús del nom de Gulpilil al títol, problemàtic a la cultura aborigen després de la seva mort, va ser una elecció deliberada de l'actor.

## Recepció
### Resposta crítica

A Rotten Tomatoes, el documental té una puntuació d'aprovació del 100% basada en 10 ressenyes, amb una puntuació mitjana de 8/10.

## Premis

* Premi de l'Acadèmia Australiana de les Arts del Cinema i la Televisió (AACTA): Guanyador, Millor documental (Molly Reynolds, Rolf de Heer, Peter Djigirr, David Gulpilil); Millor muntatge en un documental (Tania Nehme)
* Premis Australian Screen Editors: Nominada a la millor edició d'un documental (Tania Nehme)
* Premis ATOM: Finalista en tres categories (Millor documental – Arts; Millor documental – Biografia; Millor documental – Història); guanyador a les categories de Biografia i Història

## Referències

* 1 2 «My Name Is Gulpilil» (en anglès). [Consulta: 29 novembre 2021].
* ↑ NewsDesk. «My Name Is Gulpilil reviews a sublime, human and elegant journey through the life of an indigenous actor in cinema» (en anglès americà), 12-03-2021. [Consulta: 29 novembre 2021].
* ↑ Forbes-Godfrey, Tara. «Adelaide Festival Review: My Name is Gulpilil» (en anglès australià), 13-03-2021. [Consulta: 29 novembre 2021].
* ↑ «Festival review: My Name is Gulpilil» (en anglès), 14-03-2021. [Consulta: 29 novembre 2021].
* ↑ Byrnes, Paul. «Filmic farewell to David Gulpilil is 'his last dance, his last song'» (en anglès), 26-05-2021. [Consulta: 29 novembre 2021].
* ↑ Paine, Will. «Molly Reynolds: My Name Is Gulpilil» (en anglès australià), 20-05-2021. [Consulta: 30 novembre 2021].
* ↑ «Interview: My Name Is Gulpilil director Molly Reynolds on having unfiltered access to David Gulpilil's life» (en anglès australià), 27-05-2021. [Consulta: 30 novembre 2021].
* ↑ «My Name Is Gulpilil». [Consulta: 30 desembre 2021].
* 1 2 «My Name is Gulpilil - IMDb». [Consulta: 21 agost 2022].
* ↑ «My Name Is Gulpilil». [Consulta: 30 novembre 2021].
# Thomas Littledale

Thomas Alfred Royds Littledale (Liverpool, Merseyside, 2 d'abril de 1850 - Donibane Lohizune, Lapurdi, 4 de desembre de 1938) va ser un regatista anglès que va competir a cavall del segle xix i el segle xx.
El 1908 va prendre part en els Jocs Olímpics de Londres, on va guanyar la medalla de plata en la categoria de 12 metres del programa de vela com a membre de la tripulació del Mouchette.

## Referències

* ↑ «Thomas Littledale Olympic Results». sports-reference.com. Arxivat de l'original el 15 de desembre 2012. [Consulta: 23 desembre 2015].
# Naohiro Ikeda

Naohiro Ikeda (japonès: 中野 尚弘) (Kashima, 17 de gener de 1940 - Nagasaki, 3 de gener de 2021) fou un jugador de voleibol japonès que va competir durant la dècada de 1960.
El 1964 va prendre part en els Jocs Olímpics de Tòquio, on guanyà la medalla de bronze en la competició de voleibol. Quatre anys més tard, als Jocs de Ciutat de Mèxic, guanyà la medalla de plata en la mateixa competició. En el seu palmarès també destaca la medalla d'or als Jocs Asiàtics de 1966.

## Referències

* ↑ «Naohiro Ikeda Olympic Results». sports-reference.com. Arxivat de l'original el 7 de novembre 2012. [Consulta: 29 setembre 2019].
* ↑ «Naohiro Ikeda». olympic.org. COI. [Consulta: 29 setembre 2019].
# Chandler R. Post

Chandler Rathfon Post (Detroit, 1881 — Cambridge (Massachusetts), 1959), va ser un iconògraf, historiador de l'art i hispanista estatunidenc.

## Biografia

Després de fer la secundària a Detroit, es va graduar en literatura espanyola a la Universitat Harvard (1904) tenint entre els seus companys de classe a Franklin Delano Roosevelt i a l'hispanista Hayward Keniston (1883-1970), i després va estudiar a Atenes. En 1909 es va doctorar a Harvard amb una tesi sobre L'al·legoria en l'Espanya medieval que després va publicar amb el títol de Medieval Spanish Allegory (1916). A la mateixa universitat va ser professor auxiliar de grec i belles arts des de 1914. En 1934 va ser nomenat professor William Dorr Boardman.

## Obres

Va escriure A History of European and American Sculpture (1924), però la seva gran aportació va consistir en A History of Spanish Painting ("Una història de la pintura espanyola"), iniciada el 1930 i conclosa en 1953 en catorze volums, els dos últims editats pòstums per Harold I. Wethey. La seva anàlisi documenta per primera vegada exhaustivament la pintura medieval hispànica i part de la renaixentista, després d'haver inspeccionat directa o fotogràficament cada peça, motiu pel qual va estar llargues temporades a Espanya. En 1936 el va sorprendre l'alçament militar a Barcelona. Metodològicament, fou un pragmàtic advers a interpretacions no fonamentades i literàries, i molt atent als codis i tradicions de la iconografia. Es va valer d'un mètode d'atribució de filiació morelliana i reunia les obres en grups afins que batejava amb noms provisionals mentre la recerca documental no donés el nom real de l'autor de cadascuna. Una constant recerca i autorevisió del que ja havia publicat apareixia al final de cada nou volum. Quant a l'art català, es funda en part en els treballs de Sampere i Miquel i els de mosén Josep Gudiol; la seva ordenació va servir de base a les sistematitzacions posteriors d'aquest últim. Va publicar altres treballs, alguns d'ells sobre art català (els Osona, Forment, etc.), en la Gazette des Beaux-Arts, The Art Bulletin, la Miscelánea, Puig i Cadafalch, etc. Va ser membre corresponent, entre altres institucions de tot el món, del Institut d'Estudis Catalans (1935), de les acadèmies barcelonines de Bones lletres (1954) i Reial Acadèmia Catalana de Belles arts de Sant Jordi (1957) i de la Acadèmia Valenciana de Sant Carles.

## Referències

* ↑ Vinya.
# Martin Joseph Sheridan

Martin Joseph Sheridan (28 de març, 1881 – 27 de març, 1918), fou un gran atleta d'inicis de segle xx. Va néixer a Bohola, County Mayo, Irlanda i morí a Manhattan, Nova York.
Fou membre de l'Irish American Athletic Club i cinc cops campió olímpic. Va guanyar el llançament de disc el 1904, 1906, i 1908 a més del llançament de pes el 1906 i el llançament de disc grec el 1908. També guanyà medalles d'argent el 1906 a les proves de salt de llargada aturat, salt d'alçada aturat i llançament de pedra.

## Enllaços externs

* (anglès) Martin Sheridan - 9 cops medallista olímpic
# Carlo Orlandi

Carlo Orlandi (Milà, 23 d'abril de 1910 - Milà, 29 de juliol de 1983) va ser un boxejador italià que va competir entre les dècades de 1920 i 1940.
El 1928 va prendre part en els Jocs Olímpics d'Amsterdam, on guanyà la medalla d'or de la categoria del pes lleuger, en guanyar la final contra Stephen Halaiko.
Com a professional, entre 1929 i 1944, va disputar 126 combats, amb un balanç de 97 victòries, 19 derrotes i 10 combats nuls.

## Referències

* ↑ «Carlo Orlandi Olympic Results». sports-reference.com. Arxivat de l'original el 18 d'abril 2020. [Consulta: 18 setembre 2018].
* ↑ Carlo Orlandi a BoxRec
# Oxetocyon cuspidatus

Oxetocyon cuspidatus és una espècie extinta de mamífer carnívor de la família dels cànids que visqué a Nord-amèrica durant l'Oligocè inferior, fa entre 30,8 i 33,3 milions d'anys. Se n'han trobat restes fòssils a Dakota del Sud, Montana i Nebraska (Estats Units). Es tracta de l'única espècie del gènere Oxetocyon. Les dents eren de tipus bunodont i hipocarnívor. Tenia les dents molars més grosses i quadrades que els seus parents, cosa que les feia més aptes per esclafar els aliments i suggereix que es nodria principalment de matèria vegetal.

## Referències

* 1 2 Entrada «Oxetocyon cuspidatus» de la Paleobiology Database (en anglès). [Consulta: 24 febrer 2024].
* ↑ Rose, 2006, p. 135.
* ↑ Benton et al., 2015, p. 128.

## Bibliografia

* Benton, R. C.; Terry Jr., D. O.; Evanoff, E.; McDonald, H. G. The White River Badlands: Geology and Paleontology (en anglès). Indiana University Press, 2015. ISBN 978-0-253-01608-9.
* Rose, K. The Beginning of the Age of Mammals (en anglès). Johns Hopkins University Press, 2006. ISBN 0801884721.
# Talenkauen santacrucensis

Talenkauen santacrucensis és una espècie extinta de dinosaure ornitòpode del grup dels iguanodonts que visqueren a Sud-amèrica durant el Cretaci superior, fa entre 72,1 i 83,6 milions d'anys. Fou trobat el 2000 a la formació Pari Aike a la província de Santa Cruz, a la Patagònia argentina. Es tracta de l'única espècie del gènere Talenkauen.
Tenia el cap petit. Feia uns 4,7 m de llargada i pesava uns 300 kg. Era una de les preses d'Orkoraptor.
L'holotip, MPM-10001, és un esquelet parcial articulat al qual li falten la part posterior del crani, cua, i mans.

## Referències

* 1 2 3 Entrada «Talenkauen santacrucensis» de la Paleobiology Database (en anglès). [Consulta: 16 desembre 2023].
* ↑ Paul, 2016, p. 310.

## Bibliografia

* Paul, G. S. The Princeton Field Guide to Dinosaurs (en anglès). 2a edició. Princeton University Press, 2016. ISBN 978-0-691-16766-4.
# Thorleif Holbye

Thorleif H. Holbye (Oslo, 29 d'abril de 1883 - Oslo, 19 d'octubre de 1959) va ser un regatista noruec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en els 8 metres (1907 rating) del programa de vela, a bord de l'Irene.

## Referències

* ↑ «Thorleif Holbye Olympic Results». sports-reference.com. Arxivat de l'original el 18 d'abril 2020. [Consulta: 29 setembre 2017].
# Nello Ciaccheri

Nello Ciaccheri (Bagno a Ripoli, 8 de setembre de 1893 - Florència, 26 de febrer de 1971) va ser un ciclista italià que va córrer durant la dècada de 1920. En el seu palmarès destaca el Giro de la Toscana de 1925 i Giro de la Província de Reggio de Calàbria de 1923 i 1926. El 1924 va prendre part en els Jocs Olímpics de París, on disputà dues proves del programa de ciclisme .

## Palmarès

* 1920
** 1r a la Loro Ciuffenna
* 1922
** 1r a la Copa Città di Milazzo
* 1923
** 1r a la Coppa Caivano
** 1r al Giro de la Província de Reggio de Calàbria i vencedor de 2 etapes
* 1924
** 1r a la Coppa Cavaciocchi
** 1r a la Milà-Módena
* 1925
** 1r al Giro de la Toscana
* 1926
** 1r a la Coppa Cavaciocchi
** 1r al Giro de la Província de Reggio de Calàbria i vencedor de 3 etapes

### Resultats al Giro d'Itàlia

* 1925: 5è de la classificació general
* 1929: 26è de la classificació general

## Referències

* ↑ «Nello Ciaccheri Olympic Results». sports-reference.com. Arxivat de l'original el 18 d’abril 2020. [Consulta: 1r maig 2018].

## Enllaços externs

* Fitxa a sitodelciclismo.net
# Galen Spencer

Galen Carter "G. C." Spencer (Nova York, 19 de setembre de 1840 – Baltimore, Maryland, 19 d'octubre de 1904) va ser un arquer estatunidenc que va competir durant el darrer terç del segle xix i els primers anys del segle xx.
El 1904 va prendre part en els Jocs Olímpics de Saint Louis, on va guanyar la medalla d'or en la prova de la ronda per equips, com a membre de l'equip Potomac Archers del programa de tir amb arc, sent l'estatunidenc de més edat en guanyar un or olímpic. En la prova de la ronda americana acabà en tretzena posició.
Ministre jubilat de l'Església Metodista Episcopal, morí un mes després de guanyar l'or olímpic en no poder superar una operació quirúrgica.

## Referències

* 1 2 3 «G. C. Spencer Olympic Results». sports-reference.com. Arxivat de l'original el 10 de novembre 2012. [Consulta: 19 octubre 2015].
# Carola Hornig

Carola Hornig (Stendal, 30 d'abril de 1962), de soltera Miseler, és una ex-remadora alemanya que va competir sota bandera de la República Democràtica Alemanya durant la dècada de 1980.
El 1988 va prendre part en els Jocs Olímpics de Seül, on guanyà la medalla d'or en la competició del quatre amb timoner del programa de rem. Formà equip amb Gerlinde Doberschütz, Sylvia Rose, Birte Siech i Martina Walther. En el seu palmarès també destaquen tres medalles de plata al Campionat del món de rem.

## Referències

* ↑ «Carola Hornig Olympic Results». sports-reference.com. Arxivat de l'original el 18 d'abril 2020. [Consulta: 18 octubre 2019].
* ↑ Fitxa a worldrowing.com FISA
# Ectopocynus

Ectopocynus és un gènere extint de mamífers carnívors de la família dels cànids que visqueren a Nord-amèrica des de l'Oligocè inferior fins al Miocè inferior, fa entre 16 i 33,3 milions d'anys. Se n'han trobat restes fòssils a Dakota del Sud, Nebraska i Wyoming (Estats Units). Tenien les dents premolars inferiors curtes i robustes, amb una sola cúspide, a diferència de la majoria dels altres hesperocionins. El nom genèric Ectopocynus significa ‘gos fora de lloc’ i es refereix a la seva morfologia dental inusual.

## Referències

* 1 2 Entrada «Ectopocynus» de la Paleobiology Database (en anglès). [Consulta: 2 març 2024].
* 1 2 Wang, 1994, p. 147.
* ↑ Wang i Tedford, 2008, p. 26.

## Bibliografia

* Wang, X. «Phylogenetic systematics of the Hesperocyoninae (Carnivora: Canidae)» (en anglès). Bulletin of the American Museum of Natural History, 221, 1994, pàg. 1-207.
* Wang, X.; Tedford, R. H. Dogs: Their Fossil Relatives and Evolutionary History (en anglès). Columbia University Press, 2008. ISBN 978-0-231-13529-0.
# Hodomys alleni

Hodomys alleni és una espècie de mamífer rosegador de la família dels cricètids. Es tracta de l'única espècie reconeguda del gènere Hodomys, encara que hi ha material fòssil d'aquest gènere que encara no s'ha assignat i que podria representar una espècie diferent. És endèmica de Mèxic. El seu hàbitat natural són els boscos i les zones adjacents cobertes de mesquite. És una espècie en risc mínim, és a dir, no sembla que hi hagi cap amenaça significativa per a la seva supervivència.
L'espècie fou anomenada en honor del zoòleg i ornitòleg estatunidenc Joel Asaph Allen.

## Referències

* ↑ Entrada «Hodomys alleni» de la Paleobiology Database (en anglès). [Consulta: 20 desembre 2022].
* ↑ Álvarez-Castañeda, S. T.; Castro-Arellano, I.; Lacher, T.; Vázquez, E. Hodomys alleni. UICN 2008. Llista Vermella d'espècies amenaçades de la UICN, edició 2008, consultada el 8 juliol 2016.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 8. ISBN 978-0801893049.